NaiveNeuron/SloPal huggingface dataset:
Beblavý, Miroslav, poslanec NR SR (2011-06-02):
Ďakujem pekne. Vážení kolegovia, dovoľte mi v zastúpení štyroch predkladateľov pána Krnáča, pána Dostála, pani Žitňanskej a mojej vlastnej predniesť tento návrh zákona. Budem veľmi stručný, keďže ide o prvé čítanie. Ako si určite všetci pamätáte, v tomto parlamente sa schválilo počas posledného trištvrte roka viacero zákonov upravujúcich poskytovanie dotácií rôznymi ministerstvami, v ktorých sme tiež po dohode s kolegami upravili a zvýšili mieru transparentnosti poskytovania týchto dotácií. Žiadny z týchto zákonov však neupravuje poskytovanie prostriedkov z Európskej únie, ktoré sú pritom najväčšie aj často najproblematickejšie. Preto predkladáme túto relatívne krátku novelu, ktorá v podstate tie isté princípy, ktoré sme už presadili do viac ako desiatky zákonov, zavádza aj do zákona o prostriedkoch poskytovaných z fondov Európskej únie. Len pre opakovanie, sú to tri, je to zavedenie povinných komisií pre rozhodovanie, je to zverejňovanie aj schválených, aj neschválených žiadostí, ako aj komisie hodnotiteľov, a je to precízna definícia zaujatosti ľudí, ktorí rozhodujú, a teda potom, samozrejme, zákaz alebo obmedzenie ich pôsobnosti. Je to určité upratanie legislatívy. Čo je na tom možno zaujímavé, je, že tieto informácie budú zverejnené aj spätne, takže bude sa môcť posúdiť aj poskytovanie fondov Európskej únie od roku 2009, odkedy tento zákon nadobudol účinnosť. Dovolím si na záver týmto len požiadať o vašu podporu a poďakovať svojim trom spolupredkladateľom za ich pomoc a podporu. Ďakujem.
Pellegrini, Peter, podpredseda NR SR (2020-04-24):
Ďakujem. S reakciou na vaše vystúpenie pätnásť poslancov. Končím, posledný je pán podpredseda Šeliga. (Reakcia z pléna.) Ako prvý pán poslanec Sloboda.
Bugár, Béla, podpredseda NR SR (2018-10-23):
Máte potrebný počet poslancov, podpisy?
M. Hort, podpredseda NR SR: (2007-10-17):
Pán Kubovič, nech sa páči, máte priestor na faktickú poznámku.
P. Paška, predseda NR SR: (2008-11-26):
(Hlasovanie.) 139 prítomných, 5 za,  94 proti, 39 sa zdržalo, 1 nehlasoval. Tento bod sme neschválili.
Mihál, Jozef, poslanec NR SR (2014-07-04):
Ďakujem, pán kolega, za faktickú poznámku. Ja chcem ešte raz zdôrazniť, aby to aj takto ešte raz zaznelo, že nečakal som, že tento pozmeňovací návrh získa podporu a vlastne preto som ho ani oficiálne nepredniesol, ak ste si všimli, len som ho komentoval nepriamo a snažil som sa vysvetliť, v čom sa vlastne trošku aj zhodneme, že treba rozlišovať pri prehrešku a prehrešku, pri priestupku a priestupku. Pretože či už neúmyselné pošmyknutie sa pera, obrazne povedané, pri vypĺňaní komplikovaného kontrolného výkazu alebo mi zle pošlú faktúru, a preto tam mám chybu, ani za to sám nemôžem, treba odlišovať od brutálneho nejakého daňového úniku, ale, žiaľ, dnes je to v tom zákone, v tom odseku 11 všetko nastavené rovnako. Čiže rovnaká pokuta z hľadiska toho od 0 do 10-tisíc alebo 100-tisíc je pri nezaplatení, pri neodovzdaní výkazu alebo pri nejakom neúmyselnom pošmyknutí sa pera. A mne ide teda o to, aby sa takto rozvírila diskusia o tom, že to treba odlíšiť. Ak to dnes neprejde, resp. ak to dnes podporu nezískalo, tak to, verím, po zvážení na ministerstve financií príde nejakým najbližším vládnym návrhom a podnikatelia nebudú v strese, že ak úmyselne, teda úmyselne, ak sami nejakým neúmyselným spôsobom pokazia niečo v kontrolnom výkaze, že im hrozí pokuta 10-tisíc eur. Pretože dnes im tá pokuta hrozí. Keď narazia na nejakého nešťastníka na daňovom úrade, tak im tú pokutu jednoducho podľa zákona môže dať, a to je veľmi nešťastné.
M. Číž, podpredseda NR SR: (2008-04-10):
Takže otváram rozpravu. Chcem oznámiť, že písomne sa v mene klubu SMK prihlásil pán poslanec László Szigeti. Takže, vážená pani poslankyňa Smolková, máte slovo a môžete vystúpiť v rozprave.
Blanár, Juraj, podpredseda NR SR (2023-03-22):
Ďakujem. Otváram všeobecnú rozpravu, do ktorej som písomnú prihlášku nedostal. Dávam teda možnosť prihlásiť sa ústne, vážené pani poslankyne, páni poslanci. Pán spravodajca sa hlási ako jediný. A ešte pán poslanec Filip Kuffa. Uzatváram možnosť prihlásiť sa do rozpravy. Pán spravodajca Szőllős, máte slovo.
Hort, Milan, podpredseda NR SR (2010-10-19):
Ďakujem. Na faktické poznámky teraz bude reagovať pán poslanec Marek Maďarič, nech sa páči.
Laššáková, Jana, podpredsedníčka NR SR (2015-06-30):
Pán spravodajca, nie, prerušujem rokovanie o tomto bode, ďakujem vám všetkým, pán podpredseda vlády, pán minister, prajem vám pekný večer a zajtra ráno pokračujeme termínovanými bodmi a budeme pokračovať vládnym návrhom zákona, ktorým sa mení a dopĺňa zákon č. 308/2000 Z. z. o vysielaní a retransmisii a vládny návrh zákona uvedie pán minister Maďarič. Tak ešte raz pekný večer a zajtra ráno o 9.00 hodine. (Prerušenie rokovania o 19.14 hodine.)
Laššáková, Jana, podpredsedníčka NR SR (2014-11-09):
Ale, no. Už o slovo požiadal navrhovateľ, nech sa páči.
Paška, Pavol, predseda NR SR (2014-02-05):
(Hlasovanie.) 132 prítomných, 43 za, 8 proti, 79 sa zdržalo, 2 nehlasovali. Nebudeme pokračovať v rokovaní o tomto návrhu. Ešte, pán poslanec, vás požiadam o uvedenie hlasovania v prvom čítaní o návrhu skupiny poslancov na vydanie zákona č. 595 o dani z príjmov, je to tlač 800. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 800.)
P. Frešo, poslanec: (2007-10-18):
Ďakujem pekne.
Blanár, Juraj, podpredseda NR SR (2021-06-30):
Na vaše vystúpenie, pán poslanec, päť faktických poznámok. Uzatváram možnosť prihlásiť sa s faktickou poznámkou. Ako prvý pán poslanec Radovan Kazda. Nech sa páči.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 132 poslancov, za 132, proti nikto, nezdržal sa nikto, hlasovali všetci prítomní. Konštatujem, že sme schválili návrh novely zákona o sociálnych službách. Vyhlasujem teraz prestávku do 17.15 hod., potom budeme pokračovať v prerušenom rokovaní. (Prestávka.) (Po prestávke.)
Žiak, Miroslav, poslanec NR SR (2020-05-19):
Pán Kuffa, vy za chvíľku získate ocenenie Cicero slovenského parlamentu, ale vy reálne plačete na zlom hrobe, lebo pani riaditeľka je tam možno týždeň aj s cestou ani nie a vy tu jej vykladáte kauzy v podstate bývalej vlády, bývalých vlád. Tak ako bolo predtým kauza Radičovej vlády, tak vy teraz by ste sa mohli obracať na svojich kolegov, ktorí sedia za vami v opozícii. Na ich hrobe vyplakávať, nie tu pani riaditeľku obviňovať, rozprávať nám tu o džípoch, o štvorkolkách. V podstate, ako povedala kolegyňa Cigániková minule, že vy ste zásadne mimo reality.
Grendel, Gábor, podpredseda NR SR (2021-05-14):
Pani poslankyňa Petra Hajšelová s faktickou poznámkou.
Baránik, Alojz, poslanec NR SR (2017-12-05):
To je všetko.
Jurinová, Erika, poslankyňa NR SR (2017-02-09):
Pani kolegyňa, chcem ti poďakovať za tento silný prejav, bol naozaj veľmi silný a možnože až pri počúvaní toho, čo všetko si zhutnila do týchto svojich slov, by si človek mal uvedomiť, ako zlyháva systém ochrany našich detí. Správu, ktorú máme na stole, alebo správa, ktorú máme na stole, vo veľkej miere potvrdzuje jej slová, ktoré, alebo možno celú správu, ktorú sme vypracovali aj ako výbor a ktorá bola schválená výborom, v plnej miere potvrdzuje slová mimoriadnej správy pani verejnej ochrankyne práv a výsledkom je, že zlyháva ochrana detí na Slovensku. Tí, ktorí majú deti chrániť, im často spôsobujú ujmy. Takže ďakujem vám za tento prejav, ďakujem za zhutnené informácie a ja verím, že spravodlivosti raz príde zadosťučinené, ale verím, že dovtedy nebude postihnutých príliš veľa detí. Ďakujem.
Grendel, Gábor, podpredseda NR SR (2020-07-15):
Kolegyne a kolegovia, pripomínam vám, že vás srdečne do gremiálnej časti, kde je pre vás pripravené malé občerstvenie. Ďakujem.
Richter, Ján, minister práce, sociálnych vecí a rodiny SR (2014-06-24):
Po druhé, úľav, nezdaniteľnej časti základu dane, daňového bonusu a po tretie príjmov pre účely posúdenia dávok, rôznych nárokov na dávky, respektíve úľavy, čo by v konečnom dôsledku znamenalo zníženie príjmov niektorých občanov a rodín alebo vytvorenie prekážok pre uplatnenie úľav, zvýhodnení a príspevkov viazaných na posúdenie výšky príjmu. Z uvedeného dôvodu sa navrhuje neuplatniť valorizačný mechanizmus úpravy súm životného minima ustanovený v § 5 zákona o životnom minime opatrením Ministerstva práce, sociálnych vecí a rodiny Slovenskej republiky, ak jeden z koeficientov, ktorým sa majú v príslušnom kalendárnom roku upraviť sumy životného minima, bude nižší ako jedna, alebo rovný jednej. Ak by k takejto skutočnosti došlo, čo pre tento rok je už reálne, následne by Ministerstvo práce, sociálnych vecí a rodiny Slovenskej republiky opatrenia nevydalo a v účinnosti zostanú sumy životného minima ustanovené posledným opatrením. Vážené panie poslankyne, páni poslanci, týmto sa uchádzam o podporu novely zákona. Ďakujem.
B. Bugár, podpredseda NR SR: (2004-10-19):
G. Krajči, poslanec: Takže budem pokračovať. Chcem povedať, že toto, čo sa deje v parlamente predložením takéhoto vládneho návrhu zákona, môžeme považovať rovno za Kocúrkovo, pretože prv prijať isté výhody a v podstate zrovnoprávnenie s tým, čo mali aj vojaci, a potom policajtom zobrať toto zrovnoprávnenie, je skutočne nerozumné a nepochopiteľné a nechápem, ako môže vláda k takýmto krokom pristupovať. Bolo to pochopiteľné, keď po voľbách ste pripravovali nášľapné míny a nakoniec ste šliapli do nich sami, že ste tieto zákony menili, ale dnes je situácia úplne iná. Chcem povedať, keď sme v roku 1998 prijímali zákon o štátnej službe príslušníkov Policajného zboru, Slovenskej informačnej služby, zboru Väzenskej a justičnej stráže a Železničnej polície, tak jeho úlohou bolo predovšetkým zabezpečiť sociálne a právne istoty policajtov.
Bugár, Béla, podpredseda NR SR (2017-10-18):
Nech sa páči, znovu sa prezentujme sa a hlasujeme. (Hlasovanie.) Prítomných 141 poslancov, za 1, proti 40, zdržalo sa 100 poslancov. Ani tento bod sme neschválili. Pozmeňujúce návrhy.
Kéry, Marián, poslanec NR SR (2014-10-29):
Pán predseda, dajte, prosím, hlasovať o bodoch zo spoločnej správy 1 až 3 s odporúčaním gestorského výboru schváliť.
Šuca, Peter, poslanec NR SR (2022-05-03):
Ďakujem pekne, pán predsedajúci. Pán poslanec Vážny, vo svojom vystúpení v rozprave si absolútne presne popísal situáciu, ktorá predchádzala tomuto škandalóznemu obvineniu predsedu najsilnejšej opozičnej strany Roberta Fica. Rozprával si o tom, ako sa manipulovalo so svedkami, ako účelovo svedčili kajúcnici, čo sa dialo na polícii, a jasné, že finále tohto procesu, vykonštruovaného, je stíhanie Roberta Fica, o ktorom každý v podstate koaličný poslanec hovorí, že to nie je nejaká politická pomsta, to stíhanie nie je politické, ale ja som presvedčený, že toto je politický proces, aj toto dnešné odsúhlasenie nočného rokovania je iba o tom, aby nám zavreli ústa, aby to čo najmenej ľudí sledovalo, lebo je vysoký predpoklad, že v noci rokovanie Národnej rady nebude nikto sledovať. Áno, je to tak. Za posledný rok a pol štyrikrát vzniesli obvinenia na Roberta Fica. Nejde tu o nič iné, len o umlčanie predsedu najsilnejšej politickej strany za účelom dostať ho do kolúznej väzby. Za čo? Pre svoju prácu, pre svoju robotu, za to, že poukazuje na prešľapy tejto vlády a hovorí o nich otvorene na tlačovkách. Takže taká je reálna situácia, o to vám ide, páni a dámy z vládnej koalície. Ale tak ako už bolo povedané, za nami je obrovské množstvo ľudí, ktoré rozumie tomu, čo sa tu deje, a verte mi, že raz prídu voľby, slobodné voľby a tam sa ukáže, kto mal pravdu. Ďakujem pekne.
Laššáková, Jana, podpredsedníčka NR SR (2014-10-31):
Pán poslanec Poliačik, nech sa páči, máte slovo.
Pellegrini, Peter, predseda NR SR (2015-10-06):
Prezentujme sa a hlasujme o návrhu spravodajcu prerokovať tento poslanecký návrh zákona v druhom čítaní. (Hlasovanie.) Prítomných 137 poslancov, za hlasovalo 46, proti bolo 28, zdržalo sa 61 poslancov, 2 poslanci nehlasovali. Tento návrh sme neschválili. Vážené dámy, vážení páni, dovoľte, aby som na balkóne našej rokovacej sály privítal členov Jednoty dôchodcov Slovenska z krajskej organizácie zo Žiliny. Vitajte u nás! (Potlesk.) Zároveň vás chcem požiadať, páni kolegovia a kolegyne, hlavne z opozície, že ste si predložili na túto schôdzu svoje vlastné návrhy zákonov a bolo by žiaduce, keby ste sa zúčastňovali rokovania a nemuseli sme prekladať každý tretí zákon z dôvodu toho, že nie ste prítomní na rokovaní Národnej rady. (Potlesk.) Pán poslanec Hlina, procedurálny návrh.
Paška, Pavol, predseda NR SR (2013-09-12):
Pán poslanec, nech sa páči, máte slovo, prihlásili ste sa do rozpravy o návrhu zákona o kolektívnom vyjednávaní.
Hrušovský, Pavol, podpredseda NR SR (2010-09-08):
Panie poslankyne, páni poslanci. Panie poslankyne, pán poslanec Muránsky, páni poslanci, prosím, aby ste zaujali svoje miesta v rokovacej sále. Volebná komisia mi oznámila, že sú výsledky tajného hlasovania o návrhu na odvolanie pána predsedu Národnej rady v tejto chvíli k dispozícii. Preto prosím povereného člena, aby Národnú radu informoval o výsledku tajného hlasovania.
Glváč, Martin, podpredseda NR SR (2018-11-28):
Pán poslanec Heger, poprosím vás, mimo sály.
Glváč, Martin, podpredseda NR SR (2018-10-18):
S reakciou pani poslankyňa Zemanová.
Číž, Miroslav, podpredseda NR SR (2015-09-25):
S reakciou pán poslanec Radošovský, pardon, prepáčte, nezaregistroval som, pán poslanec Kolesík. Prepáčte, máte slovo.
Kuriak, Milan, poslanec NR SR (2022-12-22):
Pán predseda, dajte, prosím, hlasovať o podanom pozmeňujúcom a doplňujúcom návrhu pána poslanca Milana Vetráka.
Sulík, Richard, predseda NR SR (2010-12-03):
Prepáčte, pán Fronc. Prosím, vás pekne, páni poslanci, nechceme tu mať zbytočné konflikty, tak... Ďakujem vám. A poprosil by som aj kolegov SMER-u nevykrikovať do faktických poznámok bez mikrofónu. Dobre? Ďakujem vám pekne. Slovo má pán poslanec.
Paška, Pavol, predseda NR SR (2013-12-12):
Dobre. Pán poslanec Duchoň, poprosím vás o uvedenie hlasovania v druhom čítaní o vládnom návrhu zákona o štátnom rozpočte na rok 2014. Je to tlač 640. (Hlasovanie o vládnom návrhu zákona o štátnom rozpočte na rok 2014. Návrh rozpočtu verejnej správy na roky 2014 až 2016 , tlač 640.)
Lipšic, Daniel, poslanec NR SR (2015-12-08):
To bol návrh... (Reakcia z pléna.) Teraz to zdôvodňujem, takže počúvať dobre treba. Zdôvodňujem to tým, že rokujeme o významných zákonoch, ktoré SMER predložil a vláda v skrátenom konaní, a je absurdné, a to sa nestalo podľa mňa nikdy v histórii tohto parlamentu, ale ani v zahraničí, aby ich nezdôvodňovali príslušní ministri. Môžu byť traja, ale nie je to ani školstvo, ani životné prostredie a ani eurofondy, ktoré teraz vítam v parlamente.
Ďuriš Nicholsonová, Lucia, podpredsedníčka NR SR (2017-12-06):
V súlade s rokovacím poriadkom požiadal o slovo pán minister vnútra.
P. Hrušovský, predseda NR SR: (2004-12-01):
Pán poslanec, chcete reagovať? Nie. (Hlasy z pléna.) Pán poslanec Maxon bol prihlásený do rozpravy písomne. Teraz dávam možnosť pánom poslancom prihlásiť sa do rozpravy ústne k prerokúvanému bodu programu, preto prosím ešte pána navrhovateľa, aby zostal na mieste navrhovateľa. Do rozpravy ústne sa hlási pán poslanec Blanár. Končím možnosť ústnych prihlášok do rozpravy. (Reakcia z pléna.) Do faktických poznámok sa hlási pán poslanec, nie do rozpravy. Žiadny iný poslanec nechce vystúpiť. Nech sa páči, pán poslanec Blanár. Končím možnosť faktických poznámok.
Žitňanská, Jana, poslankyňa NR SR (2012-12-14):
Ďakujem veľmi pekne. Ja som sa prednedávnom rozprávala s jedným členom vlády o tom, že ako fungujete, ako fungujú ministri, aká je spokojnosť s výkonom jednotlivých ministrov, a tento dotyčný minister, ktorého, samozrejme, nebudem menovať, mi povedal, že v zásade tá spokojnosť je, ale že najmenej je vláda spokojná s aktivitami pána ministra hospodárstva, že tak nejako nerobí. No, ja neviem, či aj vám to bolo, pán minister, priamo vytknuté, že ste málo aktívny, ale zdá sa teda, že toto, čo ste predložili, ako keby dobehlo všetku tú neaktivitu. Naozaj, ja sa vám čudujem, že ste sa dali, alebo ste sa prepožičali na túto hru, pretože možno podceňujete svojich poslancov, keď ich nútite hlasovať za takéto veci, im hovoríte o tom, že ako elektrina bude lacnejšia a neviem čo všetko, a myslíte si, že si to neprečítajú a nepochopia, ale nemôžte podceňovať všetkých poslancov úplne, že nikto si nevšimne, čo do toho zákona napíšete. Naozaj, ako teraz toto rokovanie tu prebieha v duchu „psy brechajú, karavana ide ďalej“ a mne je z toho smutno, pán minister.
Hort, Milan podpredseda NR SR (2011-12-01):
Ešte desať minút.
Grendel, Gábor, podpredseda NR SR (2022-09-21):
Pán navrhovateľ sa hlási opäť do rozpravy, nech sa páči.
Hrušovský, Pavol, podpredseda NR SR (2010-12-14):
Hlasujeme o návrhu. (Hlasovanie.) 144 prítomných, 79 za, 2 proti, 63 sa zdržalo. Návrh zákona do druhého čítania sme schválili. Prosím, ďalší návrh.
Kučera, Karol, poslanec NR SR (2023-06-16):
Ďakujem veľmi pekne. Vážení kolegovia, ja nebudem dlhý, budem predkladať doplňujúci návrh, ktorý by som najprv odôvodnil. Cieľom toho návrhu je rozšírenie činnosti rozhlasu a televízie, aby ako verejnoprávna televízia, inštitúcia, okrem uskutočňovania prenosov a záznamov z vybraných spoločensky významných udalostí politického, kultúrneho, náboženského, umeleckého a športového zamerania bola oprávnená aj na výrobu signálu pre uskutočňovanie takých prenosov. Návrh odstraňuje aplikačné problémy, ktoré v minulosti vznikali napríklad pri vyčlenení finančných prostriedkov zo štátneho rozpočtu na výrobu vysielacieho signálu z významných športových podujatí, kedy v dôsledku absencie oprávnenia RTVS na výrobu signálu musela vyrobiť tento signál externá alebo zahraničná súkromná spoločnosť. Uvediem možno len jeden príklad. Mali sme tu teda za posledné dva roky vlastne, možno niektorí to máte navnímané, na Eurosporte bol prenos najvýznamnejších cyklistických pretekov okolo Slovenska, ktoré, bola to dobrá prezentácia Slovenska, boli tam hrady, zámky, kultúrne pamiatky a podobne, takže, lenže, samozrejme, RTVS-ka vlastne tento signál nevyrábala, a tým pádom bolo treba takto externú firmu zabezpečiť. Čiže je oveľa logickejšie a vlastne to do budúcna v podstate bude šetriť aj štátny rozpočet, aby sme boli schopní si vyrobiť takýto signál u nás a takisto napríklad nás čakajú v 2025 majstrovstvá Európy do 21 rokov vo futbale na Slovensku, čo je, čo je zaujímavé podujatie tiež, veľmi významné, takže verím, že to pomôže. Takže prečítam doplňujúci návrh poslanca Národnej rady Slovenskej republiky Karola Kučeru k vládnemu návrhu zákona, ktorým sa mení a dopĺňa zákon č. 532/2010 Z. z. o Rozhlase a Televízii Slovenska a o zmene a doplnení niektorých zákonov v znení neskorších predpisov (tlač 1590). V čl. I sa na začiatok vkladá nový bod 1, ktorý znie: 1. „V § 5 ods. 1 písm. j) znie: „j) zabezpečovanie výrobu signálu pre prenos a uskutočňovanie prenosov a záznamov z vybraných spoločensky významných udalostí politického, kultúrne, náboženského, umeleckého a športového zamerania.“.“ Nasledujúce body sa primerane prečíslujú. Ďakujem pekne, to je všetko za mňa.
Zmajkovičová, Renáta, podpredsedníčka NR SR (2012-09-13):
Ďakujem. Ďalšiu otázku položil pán poslanec Ján Podmanický na ministra práce, sociálnych vecí a rodiny Jána Richtera: „Pán minister, ako hodnotíte tvrdenia niektorých zamestnávateľov a opozičných politikov, že novela Zákonníka práce poškodí podnikateľské prostredie Slovenskej republiky?“ Nech sa páči, pán minister, máte slovo. (Oslovený minister sa pýta: Aká je to otázka?) Jedenástka.
M. Hort, podpredseda NR SR: (2009-02-12):
Slovo má pán poslanec Július Brocka.
Grendel, Gábor, podpredseda NR SR (2020-04-07):
S ďalšou faktickou, pán poslanec Vetrák.
Poliačik, Martin, poslanec NR SR (2014-02-06):
Ďakujem, pani podpredsedníčka. Tiež nepadli v rozprave žiadne procedurálne návrhy, preto dajte, prosím, hlasovať o tom, že Národná rada prerokuje návrh zákona v druhom čítaní.
Laurenčík, Milan, poslanec NR SR (2010-12-07):
Ďakujem za slovo, pán predsedajúci. Pán poslanec Richter, na jednej strane kritizujete, že rozpočet pre ministerstvo obrany je nízky a nezabezpečí všetky potreby ministerstva obrany, na druhej strane však vaši kolegovia, pán Záhumenský a pán Čaplovič, dávajú pozmeňujúce návrhy, aby sa ešte z takto nízkeho rozpočtu presunulo cca 63 mil. eur pre iné ministerstvá. Skúste týchto vašich kolegov prehovoriť, aby stiahli tieto pozmeňujúce návrhy, pretože ozaj ten rozpočet je nízky a bude problém ním naplniť všetky potreby ministerstva obrany, hoci verím, že náš pán minister to zvládne aj s takto nízkym rozpočtom. Ďakujem.
K. Tóthová, poslankyňa: (2002-05-16):
A, pán minister, myslím, že vy málo robíte preto, aby sa to vylepšilo. Slová, slová a slová. Ďakujem za pozornosť.
P. Hrušovský, predseda NR SR: (2004-06-17):
(Hlasovanie.) 121 prítomných, 117 za, 1 proti, 3 sa zdržali. Návrh sme schválili. Prosím ďalší návrh.
Vetrák, Milan, poslanec NR SR (2023-01-24):
Ďakujem za slovo. Ja pár poznámok k tomu, čo odznelo. Na začiatku toho príhovoru alebo toho prejavu sa hovorilo o tom, že aké má vláda kompetencie. A zaznelo tam aj to, že teda keď vláda niečo nemôže robiť, tak nemali by to potom robiť ani poslanci. Takýto výklad ja osobne považujem za účelový, pretože aj tie obmedzenia právomocí sa netýkajú vlády, ako máme v angličtine ten tzv. government, teda v širšom tej vlády, ale naozaj len toho kabinetu, čiže len ten samotnej vlády. Čiže určite neobstojí argument, že ak niečo nemôže vykonávať vláda, lebo to má v ústave tak priamo zamedzené, že by to nemohli robiť aj poslanci, lebo to by potom sme hovorili o rozpustení parlamentu, kedy by už zanikal mandát poslanca. Keďže my hovoríme o skrátení volebného obdobia, kedy parlament bude vykonávať svoju funkciu až do predčasných volieb v plnom rozsahu, tak aj poslanci, samozrejme, budú môcť presadzovať to, čo napríklad si presadili do programového vyhlásenia vlády ako celku, alebo to, čo sa hovorí o volebných programoch jednotlivých politických strán. Ďalšia poznámka, čo môže robiť vláda. No veľakrát je to dosť nejasné a priznávajú to aj ústavní právnici. Čo sú to zásadné opatrenia hospodárskej a sociálnej politiky? No, výklad väčšiny ústavných právnikov je taký, že je to veľmi široké a záleží na tom, ako to vyhodnotí samotná vláda. Takýto je výklad ústavných právnikov. Čiže to nie je úplne jednoznačná vec. Čo to znamená program vlády? No, pochybujem, že programové vyhlásenie. Ale to je skôr to, že si vláda nemá robiť plány, aké si zvykne robiť, napríklad plán legislatívnych úloh alebo výhľadový plán, ale programové vyhlásenie vlády môže plniť. A k referendu. Viete, väčšina strán, ktorá je v tomto parlamente, vrátane OĽANO, má pozitívny vzťah k referendu alebo k ľudovému hlasovaniu. Ale museli sme sa dohodnúť štyria a SaS takýto vzťah k tomu nemá. Ani... (Prerušenie vystúpenia časomerom.)
Bihariová, Irena, poslankyňa NR SR (2024-01-23):
Ďakujem pekne za slovo, pán predsedajúci. Mne sa páčilo, Oskar, ako si začal v tej svojej úvodnej časti hovoriť o tých rôznych zavádzaniach, ktorými sa predkladatelia snažia zdôvodniť SLK. A ja by som na to nadviazala ďalším zavádzaním, ktorým teda zdôvodňujú, prečo je nutné zrušiť ÚŠP, a hovoria o tzv. systémovej zaujatosti. Ak som pred chvíľkou hovorila o právne neurčitých pojmoch, tak systémová zaujatosť nie je pojmom z tejto kategórie, je to blud. Je to niečo, čo nemá obsah, čo sa nedá kalibrovať, čo sa nedá škálovať a čo si vymysleli predkladatelia. Alebo teda ak sa mýlim, existuje nejaký úrad, ktorý vydáva takéto rozhodnutia uznesenia o systémovej zaujatosti? Bolo to vydané v nejakom zákonom upravenom konaní v správnom, s právnym poriadkom, s riadiacim sa alebo kto rozhoduje o systémovej zaujatosti? Lebo ak nikto, tak ja teda od zajtra môžem vyhlásiť, že, ja neviem, úrad vlády je systémovo zaujatý a poďme ho zrušiť. To v ktorej krajine takto existuje, že si niekto môže hovoriť o nejakej inštitúcii, že je systémovo zaujatá, a to nás oprávňuje ju zrušiť? To v Palerme sa robí alebo...? Lebo v právnom štáte určite nie. Ďakujem. (Potlesk.)
Bugár, Béla, podpredseda NR SR (2018-09-18):
Nech sa páči, prezentujme sa a hlasujme. (Hlasovanie.) Prítomných 145, za 124, proti 1, zdržalo sa 19, 1 nehlasoval. Konštatujem, že návrh sme schválili. Teraz vás znovu prosím, pani poslankyňa, aby ste uviedli hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 1088). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1088.)
Valocký, Jozef, poslanec NR SR (2012-06-20):
Ďalej, prosím, pán predseda, dajte hlasovať o bodoch 47 až 50 s odporúčaním gestorského výboru schváliť.
Urban, Miroslav, poslanec NR SR (2021-02-05):
Ďakujem za slovo. Ja si myslím presne to isté, čo pani kolegyňa Šebová. Ono to, veľmi pekne to vyzerá na papieri, ale realita je úplne, úplne iná. Ja chápem DSS, ale pozrite sa na psychiatrické oddelenia, keby ste išli aj na iné oddelenie v nemocniciach, tak tam nájdete tie isté problémy. A skúmať to, čo už je bežne zaužívané, že sledovať informovaný súhlas s hospitalizáciou, s liečbou, to je štandard, to je všade. Sledovať nejaké úrazy, evidencia úrazov, to je štandard, to sú papiere, to je všade. Ja robím v nemocnici, tak viem, že keď spadne, tak sa podpíše, ale keby ste išli aj na iné oddelenia, tak nájdete v tej dokumentácii problém. Alebo tuto sa pozastavovať na tú elektrokonvulzívnu liečbu, to nech hodnotia psychiatri, nie komisári a takéto. Hovorili ste o kvantitatívnej starostlivosti, nie o kvalitatívnej, hej, tak ako tá správa CPT, čo tam bol ten európsky úrad pre mučenie, to sú, to je úplne taká fantazmagória mimo realitu nášho zdravotníckeho systému. To si ja osobne myslím. Chýba nám personál, to je alfa omega, keď tam nemáte, ja robím trebárs aj na geriatrii, tam je jedna sestra plus jedna praktická sestra, je tam 20 pacientov a tí pacienti sa sťažujú na to, že nemajú teplý čaj, a kvôli tomu zasadajú komisie, riešia studený čaj a takéto sprostosti a s tým vlastne oberajú o čas ten zdravotnícky personál. Tam nikto nechce robiť, to vám za 600 eur nebude tá sestra robiť nočné, víkendy. A vy tam pošlete komisára, aby ich tam buzeroval. To absolútne znehodnocujete, totálne zdravotníkov, tú ošetrovateľskú starostlivosť, načo zase ďalší komisár? Prečo tam nejde Úrad pre dohľad nad zdravotnou starostlivosťou? Veď ten má možnosti, podnet sa dá a môže tam ísť a dať pokutu tomu zdravotníckemu zariadeniu aj 5-tisíc euro. Kľudne nech im dajú, ale to keby ste išli od oddelenia k oddeleniu na Slovensku, to tu máte všade. To neni problém psychiatrii, ako ja asi takýto pohľad mám k tomu. A tie sieťové postele a tieto veci, mimo reality ste troška. Ďakujem.
Hlina, Alojz, poslanec NR SR (2014-11-09):
Ďakujem veľmi pekne. Ale naozaj je to také čaro nechceného, že tá RTVS dvojka dávala dokument Zbohom súdruhovia. Začali o 20.00 hod., skončili o 20.45 hod., presne ako vy, pán premiér. To je úplne čarovné. Predtým tam dávali Angeliku. Neviem, ako si to mám vysvetliť. Prosím vás, čo som ja s tým mal, čo ste tu spomínali. Vy ste tu spomínali notoricky známe veci, prosím vás, ale čo ja s tým mám? Čo s tým majú ľudia, ktorí sú vonku? Čo s tým má Fero z Oravskej Lesnej? Viete, my sa ďalej nepohneme týmto systémom „aj vy ste, aj my môžeme tak byť, prečo nás nenecháte“. Rozumiete tomu? Vy ste to tu povedali. Prosím vás, Fero z Oravskej Lesnej hovorí, čo on s tým má. Fakt, čestné slovo, on s tým nič nemá. Teraz je situácia o tom, že ten človek nad vami sa nerozpakoval, ani trošku. Viete, Octavianus alebo ktorý ten rímsky to povedal, že niektoré peniaze nesmrdia, keď ich začali vyberať vo verejných záchodoch. A to je to, že niektorí vaši sa nerozpakujú ani trošku, že naozaj pri niečom by to tak možno nesvietilo, nebolelo, ako to bolí a svieti pri tom cétečku. Pán premiér, a ja vám poviem možno niečo, čo možno aj u kolegov nepomôže. Ja historicky aj si myslím v niektorých situáciách, že niekedy je pre krajinu lepšie silný a zlý premiér ako dobrý a slabý. A toto v zásade nie je od vás. My len cez vás potrebujeme odkázať tomu človeku nad vami a v zásade aj vám, musíte ho vydať. Rozumiete tomu? Musíte ho vydať. Celé to cvaklo, celé to padlo. Presne to padlo, tak ako to malo padnúť. Je tomu 25 rokov, je november, dovtedy ste chodili, dovtedy ten človek nad vami chodil s krčahom po vodu, kým to nepadlo. A padlo to tak, že sa za to hanbíte aj vy. Dneska ste boli slabý. Bolo to vidieť, že ste boli slabý. Ten za vami odbehuje, ako keby mal potrhaný mechúr. Je to zlé, vážení, cítite, že to je zlé, a my sme preto, aby sme vám... (Prerušenie vystúpenia časomerom.)
Matejičková, Zuzana, poslankyňa NR SR (2024-05-21):
Veľmi pekne ďakujem, pán predseda. V rozprave vystúpili piati poslanci, pričom pani poslankyňa Stohlová, pani poslankyňa Remišová a pán poslanec Huliak podali pozmeňujúce a doplňujúce návrhy. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1 až 6 zo spoločnej správy spoločne s odporúčaním gestorského výboru uvedené body schváliť.
Krajčí, Marek, poslanec NR SR (2017-06-15):
Ďakujem pekne. Ja by som sa chcel na tomto mieste poďakovať aj za prejav, ale aj tým poslancom, ktorí v minulosti zvolili Václava Miku do pozície generálneho riaditeľa RTVS, nakoľko je to naozaj inštitúcia, kde, vďakabohu, nemusíme hovoriť o zlých ekonomických výsledkoch ako v mnohých iných štátnych inštitúciách, myslím teraz napríklad aj všeobecnú zdravotnú a tuná naozaj ten nominant vládnej garnitúry sa pozitívne osvedčil a ja z tohto pohľadu chcem veriť, že ten ďalší kandidát, ktorého zvolí táto poslanecká snemovňa, bude rovnako dobrý a nebudeme musieť za niekoľko rokov hľadať milióny, ako zachraňovať RTVS, podobne, ako teraz sa to hľadá v prípade Všeobecnej zdravotnej poisťovne. Ďakujem pekne.
B. Bugár, podpredseda NR SR: (2004-06-29):
S faktickou poznámkou sa hlási ako jediný pán poslanec Jarjabek. Končím možnosť sa prihlásiť s faktickými poznámkami. Nech sa páči.
Poliačik, Martin, poslanec NR SR (2013-03-20):
Pán kolega, ja tie pohryznutia nijako nezľahčujem. A povedal som na začiatku a niekoľkokrát počas mojej reči, že s definíciou problému súhlasím. Áno, útoky psov na ľudí treba riešiť. Akurát zákon, ktorý prerokúvame, práve neponúka riešenia na tento problém. To som povedal. A keď mám hovoriť o šikane, tak to je presne to, že zoberiete, vytrhnete psa z rodinného prostredia, z bytu, na čo nie je žiadny logický argument. Napríklad to je šikana. Keď máme povolené v byte držať 90-kilového psa, tak ja nevidím naozaj dôvod, prečo by sme mali zakazovať niekomu držať tam 25-kilového psa. A áno, máte pravdu, niektorý pittbull sa utrhne. A rovnako tak sa utrhne niektorý vlčiak, niektorý doberman, niektorý rotvajler. A takisto sa vám utrhne čivava. A minulý mesiac v Nemecku, alebo, kde to bolo, jack russell, malý teriér, roztrhal dieťa na smrť. Stane sa. Je to nezvládnutá výchova toho psa a môže za ňu človek, to nie je o plemene. Ďakujem.
Šefčík, Marek, poslanec NR SR (2021-11-09):
Ďakujem pekne za slovo. Tak pani poslankyňa Marcinková, vy ste znova vystupovali k niektorým veciam, ktoré vôbec náš návrh zákona neobsahuje. Prihriali ste si vlastnú polievočku ohľadom sprevádzania detí dospelými, resp. ich rodičmi, zákonnými zástupcami v nemocnici, a povedali ste svoj uhol pohľadu, ako to bolo. Tak chcem povedať, ako to bolo naozaj. My sme sa stretli s vami, diskutovali o tom a prvé, čo tam odznelo, nebudem menovať z akých úst, ale viacerí to povedali, že vás chválime za ten zámer. Tak nehovorte, že sme boli proti. Áno, proti čomu sme boli, proti tomu, že ste to nemali vykonzultované dostatočne s príslušnými ministerstvami a ten zákon by bol v praxi nerealizovateľný. To, že vy si chcete pomastiť svoje svedomie, že tu predložíte niečo, ešte neznamená, že je to v poriadku, pretože to musí byť aj realizovateľné. A to je ten problém. Vy choďte na ministerstvá, vykonzultujte si to tak, aby to bolo podporené ministrami príslušnými a potom príďte sem a jednajte s nami o podpore daného zákona. A hovoríte o sťažení prístupu k ľudským právam, k ženským právam, ale znova, nič konkrétne ste nepovedali. Čo konkrétne v tom zákone je, čo uberá žene jej práva, čo uberá ľudské práva? Nič, len ste to tak šplechli, aby sa to nieslo touto sálou alebo Slovenskom, ale nič konkrétne. Však poďte konkrétne bod po bode a hovorme o tom.
Kollár, Boris, predseda NR SR (2020-05-13):
Pani poslankyňa, prosím, dodržujte...
Ďuriš Nicholsonová, Lucia, podpredsedníčka NR SR (2017-10-12):
Ďakujeme aj my. Spravodajcovať by to mal pán poslanec Drobný. (Reakcie z pléna.) Nenachádza sa v sále. Nemám ani informáciu, že by ho mal niekto nahradiť, akokoľvek je mi to ľúto, nebudeme pokračovať. Napokon máme tri minúty do 19.00 hod., takže ja myslím, že budeme pokračovať v tomto bode zajtra ráno o 9.00 hod. (Reakcia z pléna.) Áno, budeme pokračovať vystúpením pána spravodajcu, dúfame, že bude tu. Poprípade ak by ste mu mohli dať vedieť. Dobre. Ďakujem, želám vám pekný zvyšok večera, kolegyne, kolegovia. (Prerušenie rokovania o 18.58 hodine.)
Laurenčík, Milan, podpredseda NR SR (2020-11-05):
Pani poslankyňa, máte doplňujúcu otázku? Môžete ju položiť v rozsahu dvoch minút. Nech sa páči. Musíte stlačiť faktickú poznámku.
Grendel, Gábor, podpredseda NR SR (2020-09-22):
Pani poslankyňa Hajšelová.
Hrnčiar, Andrej, podpredseda NR SR (2018-03-26):
Pán poslanec Marosz. Neni v rokovacej sále, stráca poradie. Pani poslankyňa Verešová.
Blanár, Juraj, podpredseda NR SR (2021-05-10):
Ďakujem, pán spravodajca, môžete zaujať miesto určené pre spravodajcu. A teraz udeľujem slovo pani podpredsedníčke vlády Veronike Remišovej, ktorá prednesie stanovisko vlády. Pani podpredsedníčka, nech sa páči, máte slovo.
Halúz, Milan, poslanec NR SR (2012-12-13):
Ďakujem. Pán poslanec Šebej, ja sa vám chcem poďakovať za toto vystúpenie. Mne osobne sa toto vystúpenie dneska asi najviac páčilo a ja sa stotožňujem s názormi, ktoré ste predniesli, a myslím si, že aj pán minister vo veľa veciach, myslím si, že vo väčšine súhlasil s vami, a vy ste otvorili viacero tém, ktoré presne toto ministerstvo a pán minister riešia a do budúcnosti sa snažia aj vyriešiť. Keď len tri veci vypichnem, čo ste sa dotkli tých remesiel. Presne o tom to je, že dneska žiadne, že končia remeslá, a presne to je snaha toho ministerstva, aby sa zachovali odborné školy a takisto, čo sa týka tých univerzít, takisto plne súhlasím a myslím si, že aj pán minister. Ďakujem.
Laššáková, Jana, podpredsedníčka NR SR (2012-12-18):
Pred hlasovaním dávam prestávku do 11.05 a potom budeme hlasovať o prerokovaných bodoch. (Prestávka.) (Po prestávke.)
Suja, Miroslav, poslanec NR SR (2022-03-17):
Ďakujem za odpoveď, pán minister, vážim si to. Aj za to, čo sme si pretým vydiskutovali, že som sa dostal na rad. Ja len jednu vec, ja som sa chcel pýtať kvôli tomu, lebo zaznievajú v informáciách, riaditeľ gymnázia niekde v Bratislave sa vyjadril, že by mali byť samostatne, že aby lepšie zapadli. Potom som počul druhý názor, že mali byť rozdelené, a teraz posledná informácia, ja osobne v Detve mám asi 18 detí, teraz pribudli ďalšie, dneska v noci prídu tri. To znamená, že riaditeľ školy a aj s vedúcim oddelenia školstva na základnej škole sa rozhodli, že urobia jednu triedu pre prvý stupeň a jednu triedu pre druhý stupeň. To mám poslednú informáciu. U mňa sú tri učiteľky, že, dokonca že zamestnajú aj tie učiteľky, ktoré sú, proste, aby sa tie deti, že to je le... no, hovorím, lebo teraz mi bolo podané, že to je lepšie pre nich. Tak som chcel vedieť, že či je nejaký prípis, že to má byť striktne takto, alebo to je na riaditeľoch škôl, alebo to také... Alebo teraz keď vás počúvam, že tak by to asi takto ani nemalo byť?
O. Nachtmannová, poslankyňa: (2008-05-22):
V súlade s § 83 ods. 1 rokovacieho poriadku budeme najskôr hlasovať o podaných procedurálnych návrhoch v rozprave. Prvý procedurálny návrh podala pani poslankyňa Rosová – nepokračovať v rokovaní podľa § 73 ods. 3 písm. b) rokovacieho poriadku. Dajte, prosím, hlasovať, pán predseda.
Richter, Ján, minister práce, sociálnych vecí a rodiny SR (2015-09-18):
Dovoľte, aby som vám poprial príjemný deň. Vážené panie poslankyne, páni poslanci, vládny návrh zákona o cezhraničnej spolupráci pri vysielaní zamestnancov na výkon prác pri poskytovaní služieb a o zmene a doplnení niektorých zákonov sa predkladá na základe plánu legislatívnych úloh vlády Slovenskej republiky na tento kalendárny rok. Návrhom zákona sa transponuje do právneho poriadku Slovenskej republiky smernica Európskeho parlamentu a Rady 2014/67 EÚ o presadzovaní smernice 96/71 ES o vysielaní pracovníkov v rámci poskytovania služieb. Účelom návrhu zákona je zabezpečiť presadzovanie tejto smernice o vysielaní pracovníkov v rámci poskytovania služieb, a to najmä prehĺbením spolupráce medzi príslušnými inšpekčnými orgánmi členských štátov Európskej únie v oblasti vysielania zamestnancov, v podobe spolupráce pri poskytovaní informácií, kontrolnej činnosti, doručovaní písomností a oznamovaní rozhodnutí o uložení administratívnej peňažnej pokuty a cezhraničnom vymáhaní rozhodnutí o uložení takejto pokuty. V návrhu zákona sa ďalej navrhuje ustanoviť informačné povinnosti zamestnávateľom, ktorí vysielajú zamestnancov z iného členského štátu Európskej únie na územie Slovenskej republiky vo vzťahu k Národnému inšpektorátu práce, za účelom zefektívnenia kontrol, dodržiavania pravidiel vysielania vykonávaných inšpekčnými orgánmi. V čl. II sa navrhuje novelizovať Zákonník práce, v ktorom sa okrem doplnenia definície vysielania, vysielajúceho zamestnávateľa a vyslaného zamestnanca navrhuje vo väzbe na transponovanú smernicu zaviesť spoločnú zodpovednosť dodávateľa služby na území Slovenskej republiky a jeho priameho subdodávateľa, ktorý je zamestnávateľom vyslaného zamestnanca, za dodržanie pravidiel vysielania takýchto týkajúcich sa poskytovania minimálnej mzdy, minimálnych mzdových nárokov a mzdového zvýhodnenia za prácu nadčas pri vysielaní zamestnanca na územie Slovenskej republiky. Ďalej v čl. III sa navrhuje novelizovať zákon č. 82/2005 Z. z. o nelegálnej práci a nelegálnom zamestnávaní, v ktorom sa navrhuje ustanoviť zákaz pre právnickú osobu a fyzickú osobu, ktorá je podnikateľom, prijať službu alebo prácu, ktorú jej na základe zmluvy poskytuje alebo dodáva poskytovateľ služby prostredníctvom nelegálne zamestnávaných zamestnancov, a to v prípade cezhraničného poskytovania služby na dobu presahujúcu 5 dní v období 12 mesiacov a vnútroštátnej alebo cezhraničnej dodávky práce. Za porušovanie tohto zákazu bude možné uložiť prijímateľovi služby pokutu v rovnakej výške ako za nelegálne zamestnávanie. V čl. IV sa navrhuje novelizovať aj zákon č. 125/2006 Z. z. o inšpekcii práce, v ktorom sa v súlade s transponovanou smernicou dopĺňajú informačné povinnosti Národného inšpektorátu práce ohľadom pracovných podmienok a podmienok zamestnávania na území Slovenskej republiky prostredníctvom jeho webového sídla a spresňujú sa ustanovenia, ktoré sa týkajú prerokovania protokolu o výsledku inšpekcie práce. Toľko úvodom, skončil som, pani podpredsedníčka.
Figeľ, Ján, podpredseda NR SR (2014-03-19):
S ďalšou faktickou, nech sa páči, Jozef Mihál.
Kollár, Boris, predseda NR SR (2023-03-22):
Prosím, prezentujme sa a hlasujeme. (Hlasovanie.) Prítomných 135 poslancov, za 72, proti 22, zdržalo sa 35, 6 nehlasovalo. Konštatujem, že sme schválili návrh novely zákona č. 519 /2020, 2022 Z. z. o solidárnom príspevku z činností v odvetviach ropy . Pristúpime k hlasovaniu v prvom čítaní o návrhu poslancov Kaveckej, Šefčíka a Záborskej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti. Je to tlač 1485, bod 124 schváleného programu. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Marekovi Krajčímu, aby hlasovanie uviedol. (Hlasovanie o návrhu poslancov Národnej rady Slovenskej republiky Moniky Kaveckej, Mareka Šefčíka a Anny Záborskej na vydanie zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1485.)
Danko, Andrej, predseda NR SR (2018-05-28):
Ďakujem. Dávam slovo spravodajkyni, ktorú určil navrhnutý gestorský výbor pre zdravotníctvo, poslankyni Natálii Grausovej.
Zmajkovičová, Renáta, podpredsedníčka NR SR (2014-01-30):
Pán poslanec Lipšic.
M. Číž, podpredseda NR SR: (2007-03-22):
Vážené kolegyne, kolegovia, prezentujeme sa a hlasujeme. (Hlasovanie.) Prítomných 130 poslancov, za návrh 73 poslancov, zdržalo sa 57 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech a páči, pán spravodajca.
A. Belousovová, podpredsedníčka NR SR: (2008-10-22):
Otváram všeobecnú rozpravu. Do rozpravy som nedostala písomnú prihlášku. Preto sa pýtam, či sa chce niekto prihlásiť do rozpravy ústne. Ústne sa do rozpravy prihlásila pani poslankyňa Sárközy, pani poslankyňa Gibalová, pán poslanec Horváth. Uzatváram možnosť podania ústnych prihlášok do rozpravy. A pani poslankyňa Sárközy má slovo. Nech sa páči.
Grendel, Gábor, podpredseda NR SR (2021-04-30):
A posledná faktická poznámka, pán poslanec Milan Kuriak.
Šimečka, Michal, podpredseda NR SR (2023-11-16):
Ďakujem pekne. Pán poslanec Svoboda.
Bugár, Béla, podpredseda NR SR (2017-03-28):
Ďakujem pekne za slovo. Pán kolega Budaj, viete, je pravda, vy hovoríte a celá opozícia hovorí o dôvere. Hovoríte, že neveríte, neveríte nám. No, ale my vám máme veriť, vám, pán Budaj, ktorý ste prišli na rokovanie, a na základe tohto s vami, vy ste boli pozitívnejší, s vami sme sa dohodli, že posunieme o týždeň to rokovanie, a vy tu ste povedali jednu vetu, že sme ukázali slabosť, že o týždeň sme to posunuli? Však s vami sme sa dohodli! Ja už fakt vám nerozumiem, a pritom okrem slovenčiny ešte ovládam aj iné jazyky. Ďalšia vec, hovoríte, že: „Vy ste naše návrhy hodili do koša.“ Prepáčte, hneď na tom stretnutí sme hovorili, že prvý návrh prijímame, o ostatných budeme rokovať a vyzerá tak, že sa dohodneme aj o iných návrhoch. Oplatí sa s vami dohodnúť? Pán Budaj, ruku na srdce, oplatí sa? Však vy hovoríte stále o tom, že verejnosť robí veľa v prospech zrušenia Mečiarových amnestií. Áno, to je pravda. To kvitujem aj ja. Ja som bol pri každom hlasovaní a vždy som hlasoval za, za zrušenie, ale vy nám neveríte. Áno, verejnosť robí veľa. Ale vy to len spochybňujete. Je tu skutočne jeden, jedna jediná možnosť, nádej, že sa dohodneme od tej doby, od tej doby, čo vládna koalícia prišla s návrhom, nič iné nepočujeme, len spochybňovanie. Prepáčte, ale takto nedôjde k dohode. Ak toto chcete, chcete rozbiť jednu jedinú možnosť, aby tu viac ako 90 poslancov hlasovalo za, nech sa páči, ale to bude výsledok vašej roboty.
Blanár, Juraj, podpredseda NR SR (2022-12-07):
Ďalší s faktickou poznámkou pán poslanec Dostál.
Pellegrini, Peter, predseda NR SR (2015-01-27):
V poriadku. Ďakujem. Pán poslanec Hlina.
Kočiš, Eduard, poslanec NR SR (2020-03-25):
Ďakujem za slovo. V podstate Milan Mazurek zhodnotil celú situáciu tak, aká vlastne na Slovensku je. Obchodné reťazce Lidl, Tesco, Kaufland a mnohé iné jednoducho sú liahne koronavírusu, nakoľko tie desiatky ľudí, stovky ľudí vo väčších mestách, ktoré sa tam nieže za deň alebo za dvanásť hodín, každú hodinu jednoducho premelú, ako keby nastala apokalypsa sveta. Tak jednoducho je to určite stokrát horšie, ako keď si drobný obuvník, drobný krajčír alebo obyčajný holič, kaderníčka otvorí svoj kozmetický salón alebo svoju drobnú živnosť, kde pustí človeka, maximálne dvoch naraz, vykoná všetky tieto samoobslužné úkony, ktoré vlastne jej zo živnosti vyplývajú, a jednoducho si to zatvorí patričnými prostriedkami, vydezinfikuje túto svoju prevádzku a môže fungovať ďalej. Jednoducho títo drobní živnostníci sú najviac na tomto všetkom bití a jednoducho vláda Slovenskej republiky, s čím určite aj pán minister Krajniak bude súhlasiť, sa týmito problémami bude zaoberať, chce zaoberať a musí zaoberať. Ďakujem pekne.
Pfundtner, Edita, poslankyňa NR SR (2015-10-07):
Vážená pani predsedajúca, vážené panie poslankyne, vážení páni poslanci, dovoľte, aby som v zmysle § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu. Návrh spĺňa po formálno-právnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor, výbor pre verejnú správu a regionálny rozvoj. Ako gestorský výbor navrhol ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Zo znenia uvedeného návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru, lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážená pani predsedajúca, otvorte, prosím, všeobecnú rozpravu.
Bugár, Béla, podpredseda NR SR (2018-06-13):
Pán poslanec Kamenický.
Jarjabek, Dušan, poslanec NR SR (2011-05-19):
Ďakujem pekne, pán minister kultúry, za vyčerpávajúcu odpoveď. Naozaj nepoznal som vaše stanovisko z dnešného dňa, priznám sa. Ale absolútne súhlasím s tým, čo ste povedali. Skutočne je to podľa môjho názoru bezprecedentný krok, ktorý sa udial. Mňa skôr zaujíma, či je nejaká predstava ministerstva kultúry v tejto chvíli, ako sa budú deliť majetkové problémy, ktoré s týmto sporom súvisia, či už na toto má ministerstvo neviem istý pohľad, istý názor a istú mustru. Neviem si to predstaviť, preto sa pýtam na pohľad váš, eventuálne ešte raz na majetkové problémy, ktoré s týmto bezprecedentným krokom súvisia. Ďakujem.
Ďurica, Ondrej, poslanec NR SR (2021-06-24):
Ďakujem za slovo. Pán kolega Kremský, teraz mi pán Kollár trošku hovoril z duše, pretože ja som chcel presne v zásade povedať asi to, čo povedal on, že keď sa zmení vláda, ja totižto pozerám sa trošku dopredu, že keď sa zmení vláda, tak systémovo sa to môže otočiť. Ale ja som len chcel upozorniť na to, že nemôžete predsa takúto systémovú zmenu obhajovať poukázaním na jeden prípad. To sa nedá, pretože tak ako tu sedíme a vyjadrujeme sa a riešime niekedy mnohé, mnohé návrhy zákonov, tak takýto vzorec alebo takúto šablónu, ktorú ste použil vy, by sme mohli použiť úplne, úplne všetci a úplne v každom prípade. Mohli by sme tu hovoriť o konkrétnych prípadoch, čo sa týka osád, čo sa týka zlého sociálneho nastavenia a tak ďalej, takže toto nebolo podľa mňa šťastné z vašej strany, obhajovať to takýmto spôsobom. Ale ako som povedal, pán Kollár mi zobral slová, pretože zmení sa vláda, príde niekto iný a systémovo sa vám to trošku obráti proti. Ďakujem.